TPC กำไรไตรมาสแรกวูบ 37%
TPC ไตรมาสแรก 2553 กำไรวูบ 37% เหตุหยุดซ่อมบำรุงโรงงาน กดปริมาณขายลดลง
27 เม.ย. 2553

TPC ไตรมาสแรก 2553 กำไรวูบ 37% เหตุหยุดซ่อมบำรุงโรงงาน กดปริมาณขายลดลง
นายคเณศ  ขาวจันทร์  กรรมการผู้จัดการ บริษัท ไทยพลาสติกและเคมีภัณฑ์ (TPC) เปิดเผยว่า บริษัทและบริษัทย่อยมีกำไรสุทธิงวดไตรมาสแรกของปี 2553  จำนวน  408.76  ล้านบาท  มีกำไรสุทธิต่อหุ้น  0.47  บาท  ลดลง  36.68% จากงวดเดียวกันของปีก่อนที่มีกำไรสุทธิ 645.63 ล้านบาท  มีกำไรสุทธิต่อหุ้น0.74 บาท 
ทั้งนี้ ในไตรมาสแรกของปี  บริษัทฯ และบริษัทย่อย มีรายได้จากการขายและจากการให้บริการรวม 6,663 ล้านบาท เพิ่มขึ้นจากไตรมาสเดียวกันของปีก่อน 1,094  ล้านบาทหรือ  20% จากราคาขายที่เพิ่มขึ้น
อย่างไรก็ตาม การที่บริษัทไหยุดซ่อมแซมโรงงานประจำปี ส่งผลให้ปริมาณการขายลดลง ดังนั้นแม้ว่าราคาขายจะดีขึ้นแต่การที่ปริมาณการผลิตลดลงรวมถึง ส่วนต่างราคาขายกับราคาวัตถุดิบที่ลดลง จึงทำให้กำไรของบริษัทลดลงด้วย
ทั้งนี้  สิ้นไตรมาสแรกบริษัทและบริษัทย่อยมีสินทรัพย์รวม 22,003 ล้านบาท เพิ่มขึ้นจากปีปลาย 2552 เท่ากับ 482 ล้านบาท หรือ 2% ซึ่งส่วนใหญ่เกิดจากสินค้าคงคลั งที่เพิ่มขึ้น
ล่าสุดราคาหุ้นของTPCลงมาซื้อขายที่ 17.90 บาทลดลง 0.20 บาท